Starbucks กำลังเจอ Bug
วันที่ 20 มิถุนายน ที่ผ่านมา หุ้น Starbucks ตกหนัก  ภาพอาณาจักรร้านกาแฟที่มีสาขาทั่วโลกอย่าง Starbucks ที่หลายคนอาจจะไม่คิดว่ามีวันนี้  วันที่ Starbucks กำลังเจอปัญหาในเรื่องการเติบโต..
21 มิ.ย. 2561

Starbucks กำลังเจอ Bug / โดย ลงทุนแมน
วันที่ 20 มิถุนายน ที่ผ่านมา หุ้น Starbucks ตกหนัก
ภาพอาณาจักรร้านกาแฟที่มีสาขาทั่วโลกอย่าง Starbucks ที่หลายคนอาจจะไม่คิดว่ามีวันนี้
วันที่ Starbucks กำลังเจอปัญหาในเรื่องการเติบโต..
บริษัทประกาศว่าในไตรมาสนี้ยอดขายต่อสาขาเดิมจะโตขึ้นแค่ 1% ซึ่งถือว่าเป็นตัวเลขที่แย่ที่สุดในรอบ 9 ปี
ที่น่าสนใจคือ Starbucks วางแผนที่จะปิดสาขากว่า 150 สาขาในสหรัฐอเมริกา
นั่นหมายความว่าตลาดสหรัฐอเมริกาที่ถือว่าเป็นตลาดหลักของ Starbucks อาจจะกำลังเผชิญปัญหาที่สำคัญคือ การอิ่มตัว
ในที่สุด Starbucks ต้องยอมรับความจริงว่า ไม่สามารถเปิดร้านได้ทุกหัวมุมถนนได้เหมือนร้านสะดวกซื้อ
อย่างไรก็ตาม Starbucks ยังมีความหวังใหม่คือ ประเทศจีน ที่ Starbucks หวังไว้ว่าจะเร่งขยายสาขาในประเทศนี้
แต่ความกังวลในประเทศต้นกำเนิดมีมากกว่าความหวังในประเทศใหม่
เรื่องทั้งหมดนี้จึงส่งผลให้ราคาหุ้นของ Starbucks ตกลงถึง 9.4% หรือ มูลค่าตลาดหายไป 2 แสนล้านบาท ภายในวันเดียว
แต่ถ้าใครยังศรัทธาและกิน Starbucks อยู่ทุกวัน นี่อาจจะเป็นโอกาสอันดีที่เราจะเข้าซื้อหุ้น เพื่อเข้าร่วมเป็นเจ้าของบริษัทนี้ก็เป็นได้..